Alvarlegt rútuslys varð vestan við Kirkjubæjarklaustur núna rétt fyrir hádegi . Á fjórða tug farþega voru í rútunni . Oddur Árnason , yfirlögregluþjónn hjá lögreglustjóranum á Suðurlandi segir í samtali við mbl.is að einn sé látinn og sex aðrir séu alvarlega slasaðir . Þá hafi nokkur fjöldi slasast sem kalli þó ekki á forgangsflutning . Samkvæmt upplýsingum frá sjónarvotti á staðnum fór rútan út af í mikilli hálku . Hann segir að tveir farþegar rútunnar hafi lent undir rútunni . Oddur staðfestir einhver fjöldi farþega hafi hlotið beinbrot og önnur meiðsli til viðbótar við þá sjö sem hafi verið alvarlega slasaðir . Hefur hópslysateymi Heilbrigðisstofnunar Suðurlands verið virkjað , auk þess sem mannskapur hefur verið sendur frá slökkviliði höfuðborgarsvæðisins og Landspítalanum . Þá er greiningarsveit frá lögreglunni á Suðurlandi einnig farin austur . Óskað var eftir tveimur þyrlum frá Landhelgisgæslunni austur og þá er fjöldi annarra viðbragðsaðila kominn eða á leiðinni austur . Slysið varð vestan af Kirkjubæjarklaustri rétt fyrir hádegi í dag . Kort/mbl.is Þjóðvegi hefur verið lokað við Kirkjubæjarklaustur og verður á meðan unnið er að björgun á vettvangi . Unnið er að því að koma á hjáleið um Meðallandsveg 204 . Samkvæmt tilkynningu frá Vegagerðinni er tekið fram að Meðallandsvegur sé að hluta til frumstæður , einbreiður malarvegur og er fólk því beðið að fara með sérstakri gát . Aðgerðarstjórn er virkjuð í Björgunarmiðstöðinni við Árveg á Selfossi og að auki er samhæfingastöðin í Skógarhlíð virkjuð . Samkvæmt upplýsingum frá Almannavarnardeild ríkislögreglustjóra voru á fjórða tug farþega í rútunni þegar hún lenti utan vegar og valt . Segir þar að nokkrir séu alvarlega slasaðir og margir með minniháttar áverka . Farþegarnir eru erlendir ferðamenn . Aðgerðarstjórn á Suðurlandi hefur virkjuð í Björgunarmiðstöðinni við Árveg á Selfossi og að auki hefur samhæfingastöðin í Skógarhlíð verið virkjuð . Þjóðvegi nr. 1 hefur verið lokað við Kirkjubæjarklaustur og verður svo á meðan unnið er að björgun á vettvangi . Búast má við straumi sjúkrabíla og annarra viðbragðsaðila og eru vegfarendur beðnir um að sýna tillitsemi og þolinmæði á meðan . Unnið er að því að koma á hjáleið um Meðallandsveg 204 . Samkvæmt upplýsingum frá Landhelgisgæslunni eru báðar þyrlurnar lentar á vettvangi . Um borð í þyrlunum voru tveir þyrlulæknar og mannskapur frá slökkviliðinu á höfuðborgarsvæðinu en þær munu flytja alvarlega slasaða rútufarþega á sjúkrahús .